
ЕЕМКО, огдап Ёеткомѕкоһо Ѕојоха 


Выходит в каждый четверг. 


Релакция и администрация в Крыниці. — Адрес „Лемко“ Крыница. 


Вок ҮІ. 
Рок УТ. 


Пренумерата в краю: 
30 грошей місячно, 


80 „  квартально, 
1.50 „ полрочно, 
з зл. рочно. 


В Амерыпі: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Цны оголошень: 


Ціла сторона 120 зл., 1/2 сто- 
роны 60 зл., */« стороны 35 вл., 
зв стор. 20 зл., \/в стор. 10 зл.; 
оголошеня малы за 1 мм, 20 гр., 
в текст! 30 гр., перед текстом 
40 гр. При місячном и долшом 
отолошеню значна знижка, 


Ковто чекове Нр. 404.155. 


аала зи э жиа а за Е нта и Ето оне и атъ аЬ т 


Үусһой2і у Кай4у етуагїек. 


Бедаксја і айтіпіѕігасја у Кгушсу. — Айгеѕ „Ретко“ Кгупіса. 


С причин от редакции независимых по- 
передне число Лемка высыламе аж тепер и 
зазначаме, же в буфучности „Лемко“ буде 
появляти ся точно в назначеных терминах. 


Просиме наших любых Читателей даро- 
вати нам тото одно занедбане, котрого при- 
чином была направа машин друкарскых. 


- Редакция. 


Вибор нового Папы. 


Дня 2. марта т. р. о год. 6 вечером оголо- 
шено выбор Нового Папы. Нововыбраным 
Папом ест кардынал Евгоний Пачели, котрый 
яко Папа, прибрал имя Пий ХИ, Оа уродил ся 
в Римі дня 2. марта 1876 року и наукы кон- 
чил в Римі. Єст жо человік глубокого ума, 
влад!е прекрасно многима языками и ест 
знаменитым бесідником. От 10-ох лиг ест он 
уж кардыналом, а по кардынал! Гаспари пол- 
нит уряд генерального секретара Ватыкана. 

Выбор нового папы обвицено выпущенем 
с каплицы Сыкстынской білого дыма. Ест то 
знак, же выборы закончено, але никто не знае 
ище, кто ест выбраный новом головом като- 
лицкой Церкви. Сейчас по том знаку ваты- 
канска служба прибиват над дверми балькона 
дыван, котрый незадолго опадат и прикры- 
ват балькон. На тот балькон выходят с про- 
цесиом кардыналы. Появлят ся крест и свічкы, 
а оден с кардыналов дає знати світу, кого 
выбрано папом. 


Вість о выборі росышла ся незвычайно 
скоро по Римі и непречислены толпы людей 
заполнили всі площи и улицы коло собора 
св. Петра. Отспівано піснь: „Христос рядит, 
Христос царствує, Христос приказує“..., а по- 
годивше другу піснь: „Тебе Боже славим, 
Тебе величаєм...“, а по отспіваню тых пісней 
появлят ся на бальконі новый Папа. Попе- 
реджат єго процесия кардыналов, крест и 
свічкы. Вступат новый Святійший Отец на 
балькон и благословит місто и цілый като- 
лицкый світ. 

Народ витат єго овацийно. Во всіх ко- 
стелах Рима бют дзвоны. Овации не умол- 
кают долго. Папа дякує за одушевленє и щи- 
ре принятє и отдалят ся с балькона а за ним 
отхоходят кардыналы. 

Ватыканска служба звиват и пряче ды- 
ван. Церемония оголошеня Папы закончена. 


—Х— 


Мир на 50 літ за кольонии для Німеччины. 


Мир на 50 літ за кольонии для Німеччины. 

„Дайли Експрес“ доносит, же на конференции 
со своима знатоками Гитлер сформуловал 
плян кольонийный. Берлинскый кореспон- 
дент той газеты твердит, же подробности то- 
го пляну передал ему высокий урядник ні- 
мецкого министерства справ заграничных. 


По тым информациям Гитлер готов ест 
предложити ограничене вооруженя и пакты 
о неагресии (ненападаню), котры гварантова- 
ли бы мир на 25—50 літ в границах загаль- 
ного порозумленя под условием признаня 
Німеччині кольонии. 


Нова политыка Гитлера предвиджала бы 
три стадии розвязкы кольонийвый претен- 
сии: 

1) В. Брытания и Франция цофнули бы 
закыды, списаны в трактаті версальском, же 
Німеччина не ест способна до удержаня ко- 
льонии. 

2) В. Брытания и Франция признают Ні- 
меччині право мати свою кольонии для чер- 
паня с них суровых материялов. 

На основі тых двох точок западны дер- 
жавы признали бы Німеччині также право до 
отданя єй кольоний, якы мала перед войном. 


3) Новый подій кольоний и зворот Н!- 
меччині терыторий кольонийных. 

В той стадии зачал бы ся торг о кольо- 
нии. Гитлер оказуе наклон до принятя инших 
кольонийных теренов яко еквивалент за дав- 
ны німецкы кольонии. 

Гваранции спокою обнимали бы пакт не- 
агресии меже Німеччином и В. Брытаниом и 
Франциом, а также и другыма европейскыма 
краями на 25 або 50 літ. 

Гитлер згодил бы ся на конференцию, 
полагоджаючи всі споры справы в Европі и 
заперестал бы ся вооружати. 

Німеччина згодила бы не мати подвод- 
ных лодок и бомбовых самолетов, єсли так- 
же и другы державы згодят ся на тото саме. 


Вөлошин школит 
січовых дыверсантов. 


На рижны скаргы, вношены на Волоши- 
на о тото, же принимат он у себе украинцов, 
якы приходят на Прик. Русь с Польщи, Воло- 
шин выдал приказ, штобы такых емигрантов 
с Польщи не принимати до „с1човиков“, а 
если они будут ся голосити, то штобы их 
отставляти назад до польской границы. 

Приказ такый ест, але никто не выпол- 
нят єго, а єсди и выполнят, то по „волошин- 
скы“, бо емигрантов с Польщи принимают там 
до „січовиков“ и тепер и там школят их че- 
рез пару тыждней. В часі наукы при „с1чови- 
ках“ звертат ся найбольше увагы на приго- 
товлене до акции террорыстычной. По пере- 
школеню одных оставлят ся при „,с1чи“, а дру- 
гых высылат ся по тихы назад до Польщи, 
штобы организовати ту січево-боєвы отря- 
ды. 


Чи дали вы уж лепту на зимову помоч для 
безроботных?! 
Ват ЧИ АЕ ХАВИ ЗЕ НЫЕ ВУЗе 


Продам цілу добре загосподаровану пасіку 
в Крыниці-Селі, або поодынокы улии 


Голосити ся: Мгр. Яновицка 
Крыница 2. 

Чом Прага поддержує Волошина 


Як читаме в газетах, Волошин и его сто- 
ронникы заляли немало горячого сала и са- 
мым чехам, уж сам факт поступаня волошин- 
цов в часі назначеня третым министром ген. 
Прхалі, коли то протестовано и демонстрова- 
н о против той номинации, а нашол ся аж и 
такый, котрый стрілял до ген. Прхалі, єст на- 
глядным доказом, же тот любимец Прагы — 
патер Волошин, знає показати свои зубы иж 
и тым, котры єго голубят, кормят и ласками 
обдаряют. 

Чом-же в виду такого поступаня Воло- 
шина Прага не усуне єго с уряду и чом даль- 
ше поддержує єго и єго сторонников? Чом 
тепер выказує она таку слабость до людей, 
котры єй докучают и робят єї рижны пакос- 
ти? Преця передом; коли на Прик. Руси было 
руске правительство Антония Бродия, Прага 
была тверда и рішительна. Помимо того, же 
тогдашне правительство не выступало про- 
тив Прагы ани не давало ниякых причин до 
невдоволеня, Прага тото правительство роз- 
вязала, самого премєра Ант. Бродия аресто- 
вала, инших рускых министров усунула, а о: 
ставила лем украинцов Волошина и Ревая. 

Чим Волошин и Ревай приподобали ся 
так чехам, постараме ся выяснити. 


Правдивом причином усуненя Бродия и 
другых рускых министров не было тото, же 
премєр Бродий жадал народного голосованя, 
штобы сам народ заявил, при якой держав! 
хоче остати и с кым хоче ділити свою дальшу 
судьбу, бо в том часі сымпатии народа на 
Прик. Руси были ище за чехами, яко славя- 
нами, даючима взглядно широкы националь- 
н ыправа рускому населеню. При тогдашных 
настроях руского населеня, о котрых Прага 
была добре информована, чехы могли быти 
певны, же голосованє выпаде в их користь и 
же Прик. Русь сама выскаже ся за тым, што- 
бы остати дальше при Чехии. Причины были 
отже инши, а найважнійша с них, то тота, же 
Прага перестала быти самостоятельном дер- 
жавом, котра може провадити свою власну 
политыку, а стала ся державом подчиненом 


цілковито вплывам німецкым. В Празі ріша- 
юче и тверде слово має тепер Гитлєр и што 
німцы захотят, тото Прага мусит · зробити. 
Гитлєрови не подобал ся Бродий и другы рус- 
кы министры и прото Прага рішила их устра- 
нити, єму до вподобы Волошин и Ревай, — 
оба вірны слугы Берлина — и тых Прага вы- 
высшила и терпит, хоц часом они заварчат на 
Прагу, бо о ей ласку, не потребуют забігати, 
маючи поддержку со стороны німецкой. 


На тоту поддержку старают ся Волошин 
и Ревай добре заслужити. Заводят они на 
Прик. Руси велику и широку Украину. Вправ- 
ді Волошин заповіл францускому кореспон- 
дентови, же на разі „не выступит ище с вой- 
ном ани против Росии, ани против Польщи“, 
але у себе воює уж на цілом фронті со всім, 
што єст руске и што неукраинске. Єго спосо- 
бы нищеня врагов, не рижнят ся ничим от 
способов Сталина, ани от способов австрий- 
скых жандармов в часі світовой войны. Од- 
ных ликвидуе ся без суду, инших арестуе ся 
и судит, а ище инших вывозит ся до таборов, 
где ся их интернуе. Людей рускых, знамени- 
тых урядников, честно совістно и ревно вы- 
полняючих свои обовязкы выдалят ся с уря- 
ду, а на их місце назначат ся „с1човиков“ 
прибылых до Прик. Руси т. зв. „зелену грани- 
цу“ с Польщи. Тоты „січовикы“ могут не ма- 
ти понятя о повіреной им службі, але за то 
ненавидят руске имя и ширят „велику Украи- 
ну“, котру ради бы перенести и на преділы 
Польщи. 


Руске населенє, котре на Прик. Руси чи- 
слило понад 90 процент цілого населеня Прик. 
Руси, мусіло`притихнути, бо гнобит єго силом 
Волошин и помагат ему в том ческа жандар- 
мерия. Не дивота отже, же тепер всі руснакы 
стремлят лем до того, штобы добити ся голо- 
сованя, (плебисцыта), при котром, як нам до- 
носят, всі выскажут ся за прилученєм Прик. 
Руси до Мадярщины, котра гварантує русинам 
полну автономию. Такым способом Мадяр- 
щина. стала бы ся безпосередным сусідом 
Польщи. 


„Сталинчук“ 


Под таком назвом поміщат парыжска 
руска газета „Бодрость“ статю, котрой автор 
поровнує житє в Прикарпатской Руси с жи- 
тем и обстоятельствами в Совітской Росии. 
Автор звертат увагу на тото, як Волошин ско- 
пировал способы Сталина. Политычны про- 
тивникы Волошина розгромлены террором, 
не допущат ся ниякой иншой пропагады кро- 
мі волошинской, ніт инших газет, кромі вы- 
даваных через волошинцов. 


При такых обстоятельствах переведено 
„выборы“, о котрых волошинскы газеты рос- 
трубили, же то перши в истории свободны 
выборы — так само, яки в Совітах пишут — 
при чом так, як и Совітах, была лем одна ли- 
ста правительственна, против котрой могут 
голосувати — як написала волошинска газе- 
та „Нова Свобода“ лем „ворогы и здрадни- 
кы“. А яка судьба жде тых „ворогов и зрад- 
ников“, написала нераз тота сама „Нова Сво- 
бода“, котра хвалила ся, же волошинска „вла- 
да“ накрыват немилосердно тых, токры хо- 
тят высказывати инши политычны взгляды, 
нежели волошинскы. 


Копия подобна ест до одыгинала — пи- 
ше „Бодрость“ ище больше через тото, же в 
Хусті так, як и в Москві в передвыборны дні 
газеты не находили уж достаточно высокых 


слов для передачи любви народной ку ,„рід- 
ному батькови“ и ку всім его прихвостам и 
ученикам, ведучим народ до полной побіды“. 


Прага ни має охоты 
давати Волошину гроши. 


Правительство Волошина початково до- 
ставало великы гроши с Прагы на инвести- 
ции и публичны роботы. Але Волошин и Ре- 
вай думали передовсем о украинизации в 
Прик. Руси и вместо обернути одержаны гро- 
ши на предназначены ціли, а на украинску 
січовиковску пропаганду. Січовикы початко- 
во взяли ся до руского населеня, а погодив- 
ше почали они провоковати и самых чехов. 
Втотчас Прага повіла: „стоп“! и назначила 
генерала Прхалю министром · внутрешных 
справ с тым, штобы он зробил порядок и пе- 
ревел ревизию, на што выдано гроши, якы 
прислала передом Прага. Ген. Прхаля закон- 
чил ревизию и переслал доклад о ей резуль- 
таті. Розультат ревизии был такый, што Пра- 
га отказала финансовати волошинске прави- 
тельство так долго, покаль Волошин не даст 
гваранции, же гроши будут обернены на пред- 
значену ціль, а не на пропаганду украинску. 
Волошин и Ревай, не могут дати такой гва- 


ранции, бо втотчас, ктож бы их поперал, як: 


отпадут січовикы и прото заходит опасность, 


же на весну не буде грошей не лем на роспо= 
чатє публичных робот, але може бракне их и 
на выплату пенсий урядникам. | 

Волошинске правительство находит ся в 
клопоті, бо через зиму можна было кормиты 
людей приреченем, же на весну зачнут ся ро- 
боты и бідный народ заробит, але по зимі 
треба бы приреченя выполнити, а ту ніт гро- 
шей. 

В Хусті боят ся, же огорченє карпато- 
руского народа може выкликати повстане, 
при котрох руска кров буде течи потоками. 


Сон бачи. 


Старый бача жил ціле літо в горах. На 
прекрасных, зеленых полянах, окруженых па- 
хнячима живицом, прилісками, пильновал он 
кырделя овец, а помагали ему в том молодши 


-шугаи и вірны псы овчарскы. 


Чудны были тоты горы, особенно, ран- 
ком, коли на долинах уносила ся сива мгла, 
покрываючи села и ниже положены поля 


~ своим великым капелюхом, с котрого на краю 


виднокруга поволи выступало ярко-червене, 
округле сонце, стаюче ся с каждом минутом 
все яснійше и світлійше. В єго ясных, золо- 
тистых лучах искрили ся капл! росы, як най- 
красши межчугы и брылянты, міняючи ся се- 
мибарвныма красками дугы. 

Вокруг незаколоченя ничим тишина. Аж 
нагло защебече пташок в прил!ску, за ним 
другый, третый и незадолго цілый ліс запол- 
нят ся веселым щебетанєм, заносячим раниш- 
ну молитву Всевышному. Будит ся также кыр- 
дель овец; вытягают ся ліниво псы, встают па- 
стухы и біжат допоточка вымыта ся чистень- 
ком студеном водом. 

Через мглу, як бы с глубины землі дохо- 
дит до них гул дзвона. То дзвонят в церкви 
родного села и накликуют людей до молитвы. 
Знимат бача и шугаи капелюхы, клякают всі 
на росом покрытой траві и молят ся щиро. 
Потом выганяют овцы с кошара и идут за ни- 
ма на сусідны поляны. 

При колибі остає лем старый бача, Сто- 
ит он долго, засмотреный в гмлу, с посеред 
котрой вырынают ту и там каленицы хыж 
родного села. Стоит, а мысли его переносят 
ся до своєй родины, ку братям и сестрам... 

Аж наконец стают ся мутны, неуловимы... 
и старый бача засыпят... Во сні видит он даль- 
ше свою родину, але гдеякы с них выдают ся 
єму чужи. Они относят ся до всіх ненавистно, 
зачинат ся звада и сваркы и бача слышит, як 
одны называют другых „украинцами — ма- 
зепинцами“, а тамты, чужи кричат на своих 
„москвофилы — кацапы“ и т. д. Звада пере- 
ходит незадолго в крик страшный и до бачи 
доходят звукы выстрілов и стук ударяючих 
о семе шабель. 

Але в снах линяют ся скоро образы. Ище 
не охолонул бача от грозы домашного роздо- 
ра, а уж слышит, же с другой стороны горы 
— от запада, иде велика толпа народа. Всі 
они веселы, радосны, идут и бесідуют голос- 
но. Прислугуе ся бача их бесіді, але не може 
поняти. Припоминат собі, же гдеси чул уж 
таку мову. — Ага, — то было в Талергоф, где 
вывезли его австриякы. Так, так, то там так 
німци меже собом шварготали. Поволи бача 
вслухує ся в их мову и починат розуміти по- 
одынокы слова. С них вяже он в своей голові 


зм“сл т“х слов, а ест он такый: 


— Добре выпало, же мы вынашли тых 
украинцов, бо они за гроши вірно нам слу- 
жат, а при том, як то зручно потрафили они 
впровадити в рускы родины роздор и зваду. 
Недавно ся вадили, а тепер уж пришло меже 

нима до биткы. Як так дальше буде, розсади- 
ме при их помочи всіх славян и зробиме их 
нашима рабами. Уж тепер идеме праві на го- 
тове. 

Заболіло сердце старого бачи и за себе и 
за своих братов и сетры и за своє село і за 
свой сілый народ. Заболіло єго так, же аж 
будил ся и штоси кричал, але скоро змінил ся 
знова образ перед єго очами. Смотрит он и 
видит, же ку нему на гору идут два мужи. Они 
одіты в старосвітску одеж, на голові у них 
шлем, а при боці меч. Очи у них великы и 
добры, а лице світле. Вытрицат очи бача и 


познає в них святых, намальованых на ико- 
нах в церкви. То святы: Гліб и Борыс. 

Посмотріл на Божих угодников бала, при- 
пал до их ног и закричал: Што с нами буде 
дальше? Кто мы тепер и чиж-бы приближал 
ся конец руского народа? 

— Успокой ся, отповіли святы. Ид до се- 
ла и скажи там, жебы перестали ся вадити. 
Вы не „мазепинцы“ ани не „москвофилы“ и 
„кацапы“, а просто вы всі руснакы. Руснакы 
вы и идте служити рускому имени, а Бог вас 
не оставит! 

чит левых один ттт 


Рускы Братя! 


„Комитет чествованя памяти о. П. и А. 
Сандовичей“, выбраный в 1934 р. в Брунарах 
подає до всеобщой відомости, што присту- 
пат до зреализованя наложеных на него обо- 
вязков. 

Того року, яко в 25-літну рочницу муче- 
ницкой смерти о. Петра и Антоня Сандовичей, 
розстраляных 28. ІХ. 1914 р. в Санчі, состоит 
ся торжественне перевезене их тлінных ос- 
танков до Брунар и поставлене на новой мо- 
гилі достойного памятника. 

В виду того, што подготовка и устрой- 
ство высше поданных торжеств сут звязаны 
с великима выдатками, а дотеперишный збор 
пожертвовань не дал єще необходимой сумы 
— звертаме ся до всіх рускых людей с горя- 
чим призывом поспішити с датками на пов. 
щіль. 


Братя Лемкы! Наши лучши краяне отец 
и сын Сандовичи понесли мученичку смерть 
с любови до нашого святого имени, за нашу 
руску Правду, а на вічну ганьбу лжесвідите- 
лям братам-каинам, отрекшимся историчного 
имени. 

Наш же простый долг в виду тых народ- 
ных мучеников: возвати всенародно, велича- 
во честь их тлінним останкам, перевезеным до 
родного села и под их памятником наберати 
сил до дальшого труда для нашого народа. 

Тому то вшиткы помагайме Комитетови 
в єго роботі! 

Пожертвованя просит ся присилати на 
акрнсу: Руска Бурса в Горлицах, ул, Синкеви- 
ча 24 с замітком „для Комитета им, Сандови- 
чей“. 


За Комитет: 
Н. Юрковскый, Р. Максимович, В. Троханов- 
скый и Д. Войтович.. 


Для горлицкой бурсы. 


В дальшом тягу Руской Бурсі в Горлицах 
пожертвовали: 

1. с. Лосе — 29.45 зл. Збор — Григорий 
Фуртак и Василь Рогоц. 

2. с. Усте Руске — 7 метр. 
Збор — Т. Войтович и др. 

3. с. Воловец — 17 зл. (за прод. карт.) и 
1 кг. грибов. Збор — о. Г. Герасимов, М. Туз 
и инши. 

4. с. Ставиша — 17.58 зл. Збор. — К. Ко- 
вальчик и Вас. Блащак. 

5. с. Мацина Вел. 430 кг. картошкы, 45 
кг. овса и 0.30 зл. Збор: М. Желем и К. Кач- 
марчик. 

6. с. Новица — 5 метр. картошкы. Збор 
и достава: Ст. Клянцко, Вас. Гузик и С. Бітко. 

7. с. Кункова — 3* метр. картошки. Збор: 
С. Гладик и К. Цеклиняк. 


картошкы, 


Видавництво „СЛОВО“ 


Коопер. с огр. отв. 


МОМ, ої. Возка 3. 


НОТКИ, пЪсенники, иконы, картины. 


ПИРЛЕБУМ. И ШКОЛЬНЫ ПРИНАДЛЕЖНОСТИ, печатны бланки, (друксорты 


Церковны и пр.) 
ОТКРЫТКИ в большом выборЪ и дешево. 


Обществам, учрежденіям, читальням и кооперативам значительна скидка. 
зак з ы исполняются немедленно и точно. Пересылка по собственной стоимости 


от 1— 2 гл, 


Те!. 84-10 


ПРОДАЄ ПО САМЫМ НИЗКИМ ЦЗНАМ: 
КНИГИ церковны, школьны, сельско—хозяйственны (по всъм отраслям), кооперативны 
и економическі, популярно—просвзтительны. 
ДЪТСК! КНИГИ театр. пьесы, грамоф. пластинки, кустар. издЪлИя. 


При покупкв на зл 10 и выже покупатель получает премю. 


8. Коопер. ‚Самопомощ“ — Ганчова 10 зл. 

9. г. Петро Дутка — Лосе — % сяга де- 
рева. 

10. г. Н. С. Юрковскый, Щекоцины 5 зл. 

11. Юрий Млынар — збор в Америці — 
125.76:зл. Пожертвовали в долярах: Ю. Млы- 
нар 10;/по 1:1. Тылявскый, Пав. Смеречняк, 
Пав. Мусала, Дм. Димянович, Мих. Барна, 
Сем. Процко, Юс. Пихач, Петро Дудра и Вас. 
Контор; по 0,50: Д. Найдух, М. Ющак, Сем. 
Смарш, Ив. Драган, Сузана Френчко, Теодора 
Петрочко, Дм. Павелчак, Григ. Спяк и Пав. 
Спяк. Разом 24 дол. 

Всім жертводателям и потрудившим ся 
при зборах и доставі продуктов складат най- 
сердечнийшу благодарность. 

Заряд Руской Бурсы 
в Горлицах. 


Мудамтп. .5ОМО" 


85рбіа2. 2 оог. ойр. 
Р. К. О. Магѕхама 154.521 


Всз 


Як сіяти зерно. 

В попередном числі писали мы отом, як 
належит приготовити землю под засів зерна 
на весну, тепер хочеме звернути увагу на 
втрату, яку мают селяне через тото, же сіют 
зерно руком. 2 

` Маючи добре и чисте насіне, мусиме ста- 
рати ся розсіяти его не за густо, ани не за 
рідко і ровномірно по цілой ниві. Так засіяти 
можна лем при помочи машины, званой сі- 
валком, котра высіват зерно в однаковой глу- 
бині и в ровном отдаленю рядок от рядка. 
При том сівалка прикрыват зерно ральцами и 
ани одно зерно не остає неприкрыте земльом, 

При ручном сіві треба все высіяти боль- 
ше зерна и практыка выказала, же высіват ся 
его больше о 1/5 часть. Где при сівалці высі- 
ваме 4 сотнары,. там при ручном сіві треба 
высіяти 5 сотнаров. Єст то велика втрата, бо 
у газды, котрый обсіват 10 моргов поля вы- 
носит уж около 2 метрычны сотнары зерна, 
котры на передновку придали бы ся каждому. 
А люде в одном селі, котры обсівают лем 500 
моргов поля, мают втраты 10.000 кг. зерна т. 
є цілый вагон, што при ціні 20 зл. за 100 кг. 
робит 2.000 злотых втраты каждого року. 
Єсли бы почислити втрату в цілом краю, то 
иде она в милионы лем через тото, же люде 
сиот зерно руком, а не машином. : 

Прото. тыж треба конечно зашмарити 
способ сіяня зерна руком. На запад! зашма- 
рили его уж давно. Там не лем дворы, але та- 
кже и всі хлопы сіют зерно лем при помочи 
сівалкы. Єст то машина дост дорога, бо ко- 
штуе от 300 до 500 зл., але если приняти, же 
втрата в зерні выносит при одном селі рочно 
около 2.000 зл. то уж найменьше 4 такы ма- 
шины може закупити кажде село што року з 
заощадженых на высіві зерна грошей, а за 
пару літ може быти в каждом селі достаточн: 
число сівалок. Прото тыж не поодынокы се- 
ляне, але кооператывы для своих членов и 
заряды громадскы для цілого села повинни 
каждого року закупити пару сівалок и купо- 
вати их так долго, аж заспокоит ся потребу 
всіх селян. От выпожиченя сівалкы могут бра- 
ти заряды громад невеликы оплаты, котрыма 
покрывали бы належиту консервацию. ма- 
шин. 

Сіючи зерно сівалками, має газда ище 
другый великый хосен, а именно, же на том 
самом поли одержує он значно ліпши урожаи. 
Практыка выказала, же при ручном засіві 
вроды сут низши о 15 до 20 процент, як при 
засівах сівалками. Ест то также велика втра- 
та для тых, котры сіют руком и великый хо- 
сен для послугуюхич ся сівалками, бо знова 
в місто 400 кг. зерна можна собрати с поля 
500 кг., отже о 1/5 часть больше. 

Чо мже то так єст и як то може быти, 
жебы высіяти меньше зерна, а собрати боль- 
ше? Штобы на тото пытане дати отвіт, тре- 
ба добре призадумати ся над тым, где упало 
зерно, шмарене на поле руком. Одно зерно 
упало до борозды и там вызберали єго пта- 
хы, або оно высохло, инши зерна упали за 
близко себе и втотчас зерно слабше гыне · 
также, бо приглушит єго зерно сильнійше. 
Много зерен пригартат ся глубоко в землі и 
тоты зерна также не пторафят перебити зем- 
лі и выдостати ся на верх, а ище инши:не при- 
крыват ся совсем земльом и они высыхают. 
Много зерна пропадат отже даром, а тото, 
котре посходит, росне также неровномірно, 
лем купками, ту рідше, там густіше и прото 
урожай єст слабший, як при сіяню сівалком. 


Продам по приступной ціні 
ПОВЕРХОВИЙ ДЕРЕВЯНИЙ ДОМ 
в КРИНИЦІ -– СЕЛІ 
разом з огородом. Информации в Редакции 
Лемка. 

Нашим любым Читателям в Чехословакии. 


На численны замовленя календара „„Лем- 
ко“ на 1939 рок через наших любых Читате- 
лей, жиючих в Чехословакии, доносиме им с 
жалем, же не можеме переслати им жаданы 
календары, бо граничны власти присылают 
нам и хназад до редакции. Так вернуло до 
нас уж перешло 10 пачок с календарами, вы- 
сланыма до Чехословакии, в виду чого на 
дальши замовленя не пробуєме уж высылати. 


Даруйте отже Любы Братя, же не доста- 
нете календарей, але стало ся тото без нашой 
провины. За щиры и теплы слова признатель- 
ности, якы родакция достає от Вас Дорогы 
Братя, складаме Вам наше руске „Бог за- 
плать“! Духом мы останеме все разом и не 
розділят нас ниякы границы, ани не порижнят 
„січовикы“. 

Редакция. 


Як яйца треба выберати 
на покладки. 


Якы яйца треба выберати на покладкы. 

Місяц март, то найлучший місяц до вы- 
ляганя курят. Хотячи мати молоды куркы, 
несучи ся часто, треба выберати покладкы от 
добре несучих ся кур, а при том треба звер- 
тати увагу на тото, штобы на покладкы вы- 
берати яйца свіжи, не старши як 7 дней. С яиц 
старых понад З тыждні маючи не буде мати 
газдыня потіхы, бо перешло 2/3 части такых 
яиц ся змарнуе, а лем с 1/3 части: выляжут ся 
курята. 


Што чути в світі и в краю 


Цікаве озеро. В Німеччині ест цікаве озе- 
ро. До глубины 30-ох метров мае оно солодку 
воду, а глубше находит ся вода солона. 


Трудна операция. Оден италиянскый хи- 
рург перевел незвычайно трудну епорацию. 
Вынял он пациєнтови с позвонка 5 кружков и 
на их місце насадил єму кружкы с позвонка 
малпы. Пациент чує ся цілковито здоровый. 


Пот человіка ест отруйом. Пот человіка 
має свойства труючи. Єсли пот застрикне ся 
морскым свинкам, то они зараз гынут. 


Вовюркы засіяли поле. В одной міспевос- 
ти в Пенсыльвании, громада достала 306,50 
доляров доходу с поля, на котром выросли 
земны оріхы. 

Як ся выявило, на поли том, находячим 
ся недалеко приліска, в котром гніздили ся 
вовюркы, звірятка зробили собі „магазын“, в 
‘котром складали узбераны оріхы земны. 
часть оріхов скилчило и незадолго ціле поле 
покрыло ся рослінами земного оріха, даючи 
зарядови громады несподіваный доход. 

Заряд громады перезначил тоты гроши 
на Т-во Опекы над звірятами. 


Италия побудовала для Совітів найскор- 
ший корабель світа. Италиянскы газеты пода- 
ют на передовых місцах о том, же ей фабры- 
кы побудовали для Совітов воєекый корабель 
„Ташкент“. Ест то найскорший корабель сві- 
та, В часі пробного плаваня с Ливорно до Ге- 
нуи и с поворотом корабель осягнув пересічну 
скорость 44 миль на годину. Такой скорости 

Прийму ковальского челядника 


обзнакомленого добре с кутем возов 
и плугов. Плата ведля умовы. 

почсаЛосв 
село Климковка. 

не має ниякий корабель на світі. Єст то не- 
велик“й корабель о тонажи 3.000 тон, о не- 
звычайно сильных моторах. 

Корабель тот побудовано в Ливорно для 
воєнной фльоты совітской. 


Бродий перебыват в Татрах. Б. премєр 
Прик. Руси Натоний Бродий, котрого ческы 
власти держали долший час в аресті, єст вы- 
пущеный на свободу и пребыват тепер в чес- 
кой части Татр. Незадолго має он выіхати на 


пару дней до Ужгорода, где жиє єго жена и. 


родина, а погодивше має поселити ся на ста- 
ло в Прикарп. Руси, (єсли позволят єму на то- 
то ческы власти), штобы быти разом с рус- 
кым народом. 


Маршал Блюхер на Далеком Всході. Риж- 
но писали гезеты о судьбі маршала Блюхера. 


Одны писали, же попал в неласку, инши, же, 


был арестованый, а ище инши, же єго засу- 
дили на кару смерти. Всі тоты вісти оказуют 
ся неправдивы, бо як донесли в минувшом 
тыждні газеты, маршал Блюхер выіхал на Да- 
лекый Всход и обнял на ново коменду над ці- 
лом армиом Далекого Всхода. 


Умерла вдова по Лєнині. Недавно в шпи- 
талі на Кремлі умерла вдова по Лєнині, На- 
дежда Крупская. Лікары орекли, же причином 
смерти была давна хворота звапненя жил. 
Смерть Крупской выкликала в Москві рижны 
толкы, бо Крупская нераз звертала сяго Ста- 
лина, штобы он перестал переслідовати знат- 
ных опозыционеров, покликуючи ся на ше- 
стамент своєго мужа, Лєнина, котрый заборо- 
нял комунистычной партии нищити и убивати 
ся взаимно. Прото по Москві почали кружити 
поголоскы о неприродной смерты Крупской. 
Штобы дати доказ, же поголоскы такы сут 
безосновны, акт смерти подписало 10-ӧх знат- 
ных лікарей совітскых. 


Не молода, лем молодый дає віно. У ма- 
гометан єст звычай, же не родичи молодой, 
лем молодого складают віно. Красне віно до- 
стає княжна Фавзии, сестра короля Єгыпта 
Фарука. Женит ся с ньом престолонаслідник 
Ирана. Могамед Риза Шахпур и привозит с 
собом 100.000 фунтов егыпетскых (3,500.000 
зл.). По зложеню віна увидит он пораз пер- 


ший свою будучу жену, бо доталь знає ю лем. 


с листов и фотографии. 


Убийство кытайского министра. Дня 19. 
лютого убито в Шангхаю министра загранич- 
ных справ нанкинского правительства в его 
власном домі. До єго дому вдерло ся 7-ох лю- 
дей и засыпали его градом револьверовых 
куль, от котрых министер умер. Напастникы 
ртекли и слід за нима загынул. Подозрівают, 
же убили єго кытайцы за тото, же он поперал 
зпонцов и им служил. 


ҰҮудауса: Мею4у Тгосһапоуѕкі, Кгупіса. Югикагпіа А. Сојатапа, Глубу, 
Видав: Методій Трохановскій, Крыница. 

Ч. 9. (243) 


Амерыканы хотят мати своих святых. 
Амерыка выпереджат „старый край“ во вшит- 
ком. Бракує ей лем власных святых. Католикы. 
Злученых Стейтов Амер. Полн. робят тепер в 
Рим! стараня о канонизацию монаха: амеры- 
кана Вендилича Маера. Был бы то другый 


свтый амерыкаскый. 


Умственно хворы выграли льос. В Стам- 
бул! в Турции головна выграна пала на льос, 
котрый купило 4-ох хворых умственно. Вы- 
грана выносит % милиона турецкых фунтов 
(около 2 милионы зл.). Гроши тоты отдано на 
переховане до банку, котрый выплатит им их 


аж втотчас, як будут здоровы. 


Трагична смерть роботника в Крыниці.. 

Дня 28. лютого на цегольні, належачой до 
гр. кат. приходства в Крыниці, арендованой 
Рапачові, присыпала земля копаючого глину 
роботника, жиючого в Поворознику. На крик 
роботника прибігли другы роботникы, але по 
откопаню земл! выдостали роботника уж не- 
живого. 


Прилетіли уж боцаны. З рижных закутин 
краю доносят о том, же вернули уж гдеко- 
тры птахы с теплых краєв. На Волыни появи- 
ли ся уж боцаны, а гдеякы с ных приступили 
до стеленя гнізд. На Подкарпатю появили ся 
уж также жаворонкы и шпакы. Так вчасного 
поворота перелетных птахов не нотовано от 
року 1912. 


Яд ужей яко средство против катарови. 
В послідных літах яд гадюк ест стосованый 
чим раз частійше яко лік против рижным не- 
дугам. Пробовано куровати ним аж и рака, 
але тото не дало успішных результатов. Од- 
нак в многых случаях яд тот отдає великы 
прислугы яко средство знечуляюче, заступа- 
юче морфину. А. Мехнер, лікар віденскый по- 
дае, же добры результаты дає втеранє масти, 
містячой в собі яд гадюк в скору рамени при 
долготревалых катарах. При такой курации в 
коротком часі катар уступат цілковито. Такы 
успішны результаты заобсервовано также при 
катарах, споводованых долготревалым под- 
ражненєм нервов. Курацийне дійствиє поля- 
гат ту правдоподобно на с’жаню ся кровонос- 
ных сосудов носа, надмірно росширеных от 
запаленя. 


Сміла операция. В повітовом шпиталі в 
Хржанові дыр. д-р. Гарбень перевел незвы- 
чайно смілу операцию. Открыл грудь и по 
переконаню ся, же сердце ест перебте стрілом 
с револьвера, очистил рану, зашил ю и впус- 
тил до организма соперованого кров здорово- 
го человіка. Тым способом спас он бідакови 
жите. Хворый в скором час! набрал сил и чує 
ся цілковито добре. 


Бішеный пес покусал 15 дітей. В селі Лю- 
бєнь пес покусал 15 дітей, котры бавили ся на 
дорозі. Пса застрілено, а понеже подозрівано, 
же собака была бішена, дітей поддано кура- 
ции пастевровской. 

В звязи с тым власти санитарно-админи- 
трацийны выдали зарядженя, маючи на шли 
запобічи хвороті бішенства. 


КОБАН ае тиг олур "нана Ьа аа 


В НОВИЦІ пов. ГОРЛИЦКОГО 
до продажи дом деревяный, новый о 4 ком- 
натах, стодола и стайня, а] также по при- 
ступной ціиі. Зголошеня и информации 
в „Каѕіе Хаіс2комеј“ ҹу Согіісаеһ, Купек 2 


Ѕукзіцѕка 19. 


Типография А. Гольдмана во Львові, ул. Сикстуска 19% 


чр 00 < ааа, 


